Public procurement notice: Voluntary Ex Ante Transparency Notice
Published: 2019-11-06
Buyer: Rigspolitiet
Country: DK
Contract type: Services
Procedure: Contract award without prior publication
CPV classification: 64210000 | 72317000: Data storage services | 72318000: Data transmission services
Estimated value: 3500000 DKK

Technical requirements: Leverandøren skifter sin underleverandør fra Huawei til Ericson, idet Huawei ikke kan levere grundet optag på USA's Entity List. Denne profylakse omhandler alene denne udskiftning af underleverandør.
Rigspolitiet gennemførte i 2018 udbud af nyt radiokommunikationssystem til Færøernes Politi. Udbuddet blev gennemført som begrænset udbud efter Forsvars- og Sikkerhedsdirektivet.
Efter udløb af tilbudsfristen havde Rigspolitiet kun modtaget ét konditionsmæssigt tilbud. Dette tilbud var fra Føroya Tele. Kontrakt blev tildelt til Færoya Tele med Huawei som underleverandør.
Efter optagelse på USA's Entity List kan Huawei ikke længere levere de krævede licenser, hvorfor Færoya Tele er nødt til at skifte underleverandør for at kunne opfylde kontrakten.
Kontrakten regulerer udskiftning af underleverandøren, hvilket bevirker, at udskiftningen kan lade sig gøre i medfør af kontrakten.
Rigspolitiet har dog ligeledes vurderet udskiftningen i forhold til dennes betydning for kontrakttildelingen og dermed EU-domstolens praksis udtrykt ved reglerne i udbudslovens § 178. Det er Rigspolitiets vurdering, at udskiftningen ikke er en væsentlig ændring af kontrakt efter reglerne i udbudslovens § 178. Ændringen har ikke haft betydning for prækvalifikationen eller kontrakttildelingen, idet der kun blev afgivet ét konditionsmæssigt tilbud blandt de prækvalificerede. Ligeledes ændres den økonomiske balance ikke til fordel for leverandøren, idet leverandøren bærer alle omkostninger ved udskiftningen.
Datoen oplyst i bekendtgørelsens pkt. V.2.1 er datoen for beslutning om at tildele kontrakten direkte og ikke datoen for kontraktens indgåelse.
Kontrakten vil ikke blive underskrevet, før udløbet af en periode på 10 kalenderdage som beskrevet i pkt. VI.4.3.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4;
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.


Winner: Ericsson Danmark
Award value: 3500000